सूरत के बाद इसनपुर के काम्पलेक्स में आग, यहां 3 ट्यूशन क्लासेस

अहमदाबाद. शहर में सूरत जैसा हादसा होते-होते रह गया। इसनपुर के गोविंदवाड़ी में राधेकृष्ण विला 2 काम्पलेक्स में शनिवार की सुबह आग लग गई। यह घटना गैस के 4 सिलेंडर के फटने से हुई। उल्लेखनीय है कि इसी बिल्डिंग में 3 ट्यूशन क्लासेस हैं।



समय रहते बच्चे बाहर आ गए

जब इस बिल्डिंग में आग लगी, तब क्लासेस चल रही थी, समय रहते बच्चे बाहर आ गए, जिससे कई जानें बच गई। शहर में ऐसी कई जगहें हैं, जहां ट्यूशन क्लासेस चलती हैं। लेकिन वहां फायर सेफ्टी की पर्याप्त व्यवस्था नहीं है। ऐसे स्थानों को तलाशने के लिए अहमदाबाद म्युनिसिपल कार्पोरेशन और फायर विभाग सक्रिय हुए हैं।